NaiveNeuron/SloPal huggingface dataset:
Blanár, Juraj, poslanec NR SR (2020-05-19):
Pani generálna riaditeľka, chcem vám poďakovať za korektné vystúpenie, ale aj za to, že ste naozaj sa zastali pána Kuffu, pretože to, čo bolo na jeho adresu vznesené, nebolo vôbec adekvátne podľa jeho vystúpenia. A on napríklad povedal aj tú vetu, ktorú pani Zemanová teraz sa snažila rozvinúť, že nie ani tak mladí farmári ako začínajúci farmári, a s tým sa môžeme zhodnúť, lebo čas ukázal, že je potrebné sa asi nad tým takto zamýšľať. Rovnako oceňujem, že ste hovorili objektívne, že nájsť dohodu je veľmi ťažké. Áno. Viete, ono sa to ľahko hovorí, keď ste v opozícii a ste boli v opozícii, že šmahnutím prútika sa všetko dá urobiť, nakresliť čiary a urobiť cesty ku každému pozemku. No, len keď siahnete niekomu na majetok, tak ten sa postaví a už je v tom problém. Čiže objektívne to nie je také jednoduché, ako si to niektorí koaliční poslanci predstavujú a ako to zjednodušujú, a to si myslím, že zistia aj postupne neskôr. Pani generálna riaditeľka to naznačila, nie je to jednoducho, nie je to jednoduché a je to naozaj komplikovaný proces, pretože vždy niekomu poškodíte, niekoho uprednostníte. No a ešte možno by som vás chcel upriamiť na jednu tému, ktorú je potrebné naozaj otvoriť, a to je otázka vysporadúvanie majetkov pod cestami, ktoré vlastnia obce, mestá a rovnako samosprávne kraje, pretože tam Slovenský pozemkový fond veľakrát má svoje pozemky, avšak tieto sa, tieto samosprávy majú problém sa s tým vysporiadať. A toto je jedna veľká téma, ktorú bude musieť Slovenská republika vyriešiť, pretože ju tlačí neustále pred sebou, len samosprávne kraje majú nevysporiadané pozemky asi pod 90 % svojich ciest. Takže držím vám palce, pani generálna riaditeľka.
Brocka, Július, poslanec NR SR (2013-04-16):
Ďakujem pekne. Pán poslanec Zajac, povedali ste nie jedno, ale viacero opatrení, ktoré môžu výrazne na Slovensku zvýšiť zamestnanosť. A ja chcem zdôrazniť iba jedno opatrenie, ktoré ste spomenuli, a chcem ho porovnať s tým, čo robí táto vláda. Táto vláda 120 mil. eur desiatim veľkým firmám schválila ako investičný stimul a chce tým vytvoriť 2 400 nových pracovných miest a 1 500 udržať. To znamená, 1 500 miest sa udrží a vznikne nových 2 400 miest za 120 mil. Vy, pán poslanec, ste vo svojom vystúpení ukázali príklad z neuskutočnenia jedného predraženého tendra, 6 600 pracovných miest pre ľudí v regiónoch najviac ohrozených nezamestnanosťou. Prosím vás, no veď čo ešte máme ďalej hovoriť? Je škoda, že vy vôbec máte k dispozícii nejaké verejné zdroje, lebo vy viete len plytvať. Teda nemyslel som kolegu Zajaca, hovorím tým o vláde SMER-u.
Sulík, Richard, predseda NR SR (2011-02-03):
Prosím, hlasujte, teraz. (Hlasovanie.) Prítomných 146 poslancov, hlasovalo 85 za, 0 proti, 60 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty. Budeme pokračovať hlasovaním v prvom čítaní o vládnom návrhu zákona o zrušení protidrogového fondu , tlač 220. Prosím spravodajcu, ktorého určil navrhnutý gestorský výbor, poslanca Ivana Chabana, aby uviedol hlasovanie. Nech sa páči.
Sidor, Igor, poslanec NR SR (2010-12-14):
Pán predsedajúci, dajte hlasovať o bodoch spoločnej správy 9 a 10 spoločne s návrhom gestorského výboru uvedené body neschváliť.
Zemanová, Anna, poslankyňa NR SR (2019-06-18):
Ďakujem pekne za slovo. Áno, páčilo sa mi, tá tvoja poznámka, pán kolega Martin Fecko, ohľadom toho, že treba naučiť ľudí separovať. Pretože pri zavedení tohto systému stále budeme musieť učiť ľudí separovať, lebo je to nedostatočné, ale budeme ich musieť ešte učiť aj zálohovať, aby rozoznali fľaše, ktoré sú zálohovateľné a ktoré nie sú. Pretože on keď príde v dobrej mienke, že dostane peniaze za fľašu, ktorá je zálohovaná, a príde napoly s fľašami bez zálohy, napoly s fľašami so zálohou, tak mu zoberú len polovičku. A čo potom s tou druhou časťou? S tým, že ten systém naozaj, že je nedostatočné separovanie na Slovensku, poukazuje aj kontrola Národného kontrolného úradu, ktorý pri hodnotení štátneho rozpočtu vytýkal túto skutočnosť rezortu životného prostredia, že je stále nedostatočné percento separovaného zberu a látky, ktoré by mohli vstupovať ako suroviny do ďalšieho procesu výroby, sa odnášajú na skládky alebo do spaľovní. Ale treba povedať, že naozaj, pán minister, toto nie je cesta na to, aby sme tento neduh spoločnosti vyriešili, iba ho komplikujeme. Viem, je to ľúbivé, ale nebude to efektívne a neprinesie to čistejšie Slovensko.
J. Burian, poslanec: (2008-12-03):
Máme tam rozdiskutovaný problém, ktorý, myslím si, ešte nemáme celkom  uzavretý, ale, by som povedal, celkový náhľad celého výboru je taký. Vytvoríme tlak na ministerstvo financií   pri tých politických stranách, v ktorých nebude realizovaný audit a ktoré jednoducho nezaplatia  pokutu, bude musieť nadísť a realizačná fáza a asi konkurz konkrétnej politickej strany, prípadne jej vymazanie z registra politických strán vzhľadom na to, že  nerealizujú základný princíp svojej činnosti, takže zatiaľ toľko. Ďakujem pekne za pozornosť.
Klus, Martin, podpredseda NR SR (2019-10-22):
Ďakujem. Ďalší s faktickou poznámkou pán poslanec Kresák.
V. Veteška, podpredseda NR SR: (2004-09-10):
Otváram rozpravu. Písomne sa nikto neprihlásil. Otváram možnosť podania ústnych prihlášok. Prosím, ako spravodajca máte na toto prednostné právo. Nech sa páči. M. Juščík, poslanec: Ďakujem, pán predsedajúci, za slovo. Vážení kolegovia, ja len veľmi stručne, aby som nenatiahol čas, pretože je nás tu už len takto poriedko. Chcel by som zdôrazniť, že zodpovednosť za životné prostredie je skutočne na nás všetkých s tým, že si musíme uvedomiť, že sme zodpovední pre budúce generácie. Aj náš postoj k životnému prostrediu by mal byť predovšetkým týmto spôsobom aj formovaný. Tak ako predkladateľ uviedol, je potrebné tomuto životnému prostrediu venovať maximálnu pozornosť. A vieme, že tých prostriedkov každý rok je menej a menej. V prvom volebnom roku tohto volebného obdobia to bolo 830 miliónov, o chvíľu to bolo už len 600 a na budúci rok sa uvažuje len 170. Tak z tohto dôvodu treba, aby sme skutočne tento zámer úsilia Výboru Národnej rady pre životné prostredie a ochranu prírody podporili. Chcel by som podotknúť jednu vec. Tak ako bolo v dôvodovej správe i predkladateľom povedané, čo sa týka environmentálnych stavieb, chcem len podotknúť, že 16 % obyvateľstva našej republiky nemá kvalitnú pitnú vodu. A na to je potrebných okolo 70 miliárd korún. A nie sú. A ani to málo, čo by sme mali dať, i to sa snažíme nejakým spôsobom utrhnúť. Ja si myslím, že podporou a obnovením tohto fondu sa urobia na to podmienky a zabezpečia podmienky, aby sme skutočne tieto environmentálne stavby, predovšetkým vodovody, kanalizácie a smetiská, mohli realizovať. Sú hlasy aj také, že áno, do životného prostredia ide strašne veľa peňazí predovšetkým z európskych fondov. Vážení, áno, vo výbore sme tak konštatovali, že je to síce pravdou, že je, ale je to svojím spôsobom holub na streche. Tieto peniaze idú, ale idú na veľké projekty pre dediny nad 2 000 obyvateľov. Osemdesiat percent dedín na Slovensku je pod 2 000 obyvateľov. To znamená, že dlho, dlho tieto obce nebudú môcť dostať prostriedky pre životné prostredie. Aj oni sú právoplatní občania, takí daňoví poplatníci ako všetci, a preto by som vás prosil o podporu tohto zákona a jeho schválenie. Ďakujem.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 137 poslancov, za 94, proti 7, zdržalo sa 36, hlasovali všetci prítomní. Tento pozmeňujúci návrh pána poslanca Potockého sme schválili.
Čaučík, Marián, poslanec NR SR (2023-12-19):
Áno, ja už som na rade, ďakujem pekne, pán predsedajúci. Pán kolega Sulík, začali ste s tým, že táto debata má zmysel a že nie je o vyťahovaní hriechov, ale že tento zákon sme podrobili skutočnej analýze. Áno, toto je pravda a je to potrebné v čase, keď vláda posiela do parlamentu zákony v skrátenom legislatívnom konaní, lebo my sa snažíme vyniesť na svetlo to, čo by tieto návrhy znamenali, ale to sa malo stať v normálnom legislatívnom procese. Chcem sa zastaviť ešte pri tom, čo ste hovorili o exportných licenciách a o narušení toho systému, ktorý bol doteraz. Povedali ste, že ministerstvo obrany samotné je obchodník so zbraňami, má licenciu na obchodovanie so zbraňami a po novom budú posudzovať samých seba. Toto považujem tiež za choré a neprijateľné. Právo veta tu by malo ostať na ministerstve zahraničných vecí, ktorí majú odborníkov, ktorí to robia dlhodobo. A ja nevidím ani v dôvodovej správe dôvod, aby sa táto kompetencia ministerstvu zahraničných vecí odňala. V dôvodovej správe sa píše, že domáci bezpečnostný a odborný, obranný priemysel je významnou súčasťou bezpečnostnej architektúry štátu, pričom svoju nezastupiteľnú úlohu plní predovšetkým v oblasti zabezpečenia výrobných schopností v čase krízových situácií a ohrozenia bezpečnosti Slovenskej republiky. V nadväznosti na uvedené sa navrhuje v zákone o obchodovaní s určenými výrobkami precizovať pôsobnosť kontrolných orgánov ustanovených týmto zákonom týkajúcich sa ochrany obranných záujmov Slovenskej republiky. Precizovať pôsobnosť kontrolných orgánov neznamená dať absolútnu kompetenciu o obchodovaní so zbraňami ministerstvu a ministrovi obrany.
Glváč, Martin, podpredseda NR SR (2019-02-08):
Ďakujem. Konštatujem, že Národná rada v tajnom hlasovaní zvolila Igora Galla za člena Rady Rozhlasu a televízie Slovenska v oblasti rozhlasového vysielania na funkčné obdobie od 11. februára 2019 do 10. februára 2025. Ďalej vás poprosím o oznámenie výsledkov tajného hlasovania o návrhu na voľbu členov Rady Rozhlasu a televízie Slovenska (tlač 1301) v oblasti ekonómie .
Muňko, Dušan, poslanec NR SR (2023-12-05):
Pán poslanec, máte naprosto pravdu, že pán Sulík zlyhal na celej čiare. A nie len pán Sulík, celý rezort zlyhal na celej čiare. Veď to, čo sa predvádzalo v Dubaji, to svedčí o systéme práce ministerstva hospodárstva za tých tri a pol roka. Hádky, ktoré tu prebiehali medzi pánom Matovičom a medzi pánom Sulíkom, boli známe, kde pán Matovič podal dokonca trestné oznámenie. Som presvedčený, že celá táto kauza bude prešetrená a budú vyvodené zodpovednosti nielen voči ministrovi hospodárstva, ale voči ľuďom, ktorí boli zodpovední za priebeh akcie, a proste tu svedčí o kvalite výberu jednotlivých ľudí na jednotlivé posty. Veď tí ľudia nemali základné informácie, ale ani základné vedomosti, ako má akcia fungovať. Priatelia, bude, stále tu vyprávame, že čo SMER. No tak veď to je výsledok SaS-ky, preto dostali aj toľko percent, koľko dostali a prečo preliezli. Jednoducho tie dve politické strany, ktoré tu sa vôbec nedostali, a tieto dve sa dostali veľmi malým percentom hlasov. Ľudia konečne pochopili, kde je pravda. A to isté, nevidím tu dneska opozíciu. Budú vyprávať, že čo SMER. Veď, páni, počúvajte a riešte veci! Aj vy, pán Šimečka, stále hovoríte, čo bolo, tak by som vás poprosil, keby ste vystúpili k tomuto bordelu, ktorý na tej výstave bol. Ak si myslíte, že skloníte dneska hlavu do piesku, ste veľmi na omyle.
Kresák, Peter, poslanec NR SR (2018-09-12):
Ďakujem pekne, pán predseda. Týmto sme hlasovali o všetkých pozmeňujúcich návrhoch, preto v zmysle § 84 ods. 2 zákona o rokovacom poriadku Národnej rady dovolím si navrhovať, aby sme pristúpili k tretiemu čítaniu ihneď. Dajte, prosím, o tom hlasovať.
Glváč, Martin, podpredseda NR SR (2019-02-18):
S reakciou, pán poslanec Osuský, nech sa páči.
Urban, Miroslav, poslanec NR SR (2021-11-23):
Ďakujem za slovo. Vážený pán predseda, prosím o doplnenie programu 51. schôdze o vystúpenie takisto ministra zdravotníctva s informáciou pre poslancov aj pre verejnosť o aktuálnom stave zdravotnej starostlivosti na Slovensku a nedostatku lôžok pre intenzívnu starostlivosť pacientov s umelou pľúcnou ventiláciou. Naše zdravotníctvo kolabuje, všade sa o tom hovorí. A my sa chceme teda oprávnene opýtať pána ministra, čo pri aktuálnom obsadení umelých pľúcnych ventilácií v počte 258 lôžok máme stále problém poskytnúť intenzívnu starostlivosť ďalším pacientom, keď v druhej vlne sme dokázali vlastne zabezpečiť starostlivosť vyše 400 pacientom. Chcem sa teda opýtať, či zmizlo 150 lôžok s intenzívnou starostlivosťou, alebo či zmizol personál a čo s tým teda vláda chce robiť. Ďakujem.
Šimečka, Michal, podpredseda NR SR (2024-04-17):
Ďakujem veľmi pekne. Štyri faktické poznámky v reakcii na vaše vystúpenie. A ako prvý pán poslanec Lackovič.
Baláž, Radovan, poslanec NR SR (2019-12-03):
Ďakujem pekne za slovo, pán predsedajúci. Vážené kolegyne, vážení kolegovia, dovoľte mi ako spravodajcovi predniesť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady na vydanie zákona, ktorým sa mení a dopĺňa zákon Národnej rady č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 1718). Výbor pre financie a rozpočet ako gestorský výbor podáva túto spoločnú správu výborov na prerokovanie vyššie uvedeného poslaneckého návrhu zákona. Národná rada uznesením č. 2166 z 22. októbra 2019 pridelila návrh na prerokovanie týmto výborom, a to ústavnoprávnemu výboru a výboru pre financie a rozpočet, zároveň určila výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol poslanecký zákon pridelený, nepredložili v určenej lehote gestorskému výboru žiadne stanovisko k predmetnému poslaneckému návrhu. K tomuto poslaneckému návrhu zákona zaujali tieto stanoviská, a to odporúčať schváliť s pozmeňujúcimi a doplňujúcimi návrhmi, a to výbor pre financie a rozpočet. A taktiež odporúčanie schváliť ústavnoprávny výbor. Gestorský výbor odporúča o návrhu výboru, ktorý je uvedený v spoločnej správe hlasovať takto: o jedinom bode zo spoločnej správy hlasovať v súlade s návrhom gestorského výboru, a to schváliť. Gestorský výbor na základe stanovísk odporúča Národnej rade predmetný návrh zákona schváliť s pozmeňujúcim a doplňujúcim návrhom. Spoločná správa bola schválená uznesením gestorského výboru č. 530 z 25. novembra 2019 a zároveň ma týmto uznesením výbor poveril za spoločného spravodajcu, aby som na schôdzi Národnej rady pri rokovaní tohto návrhu zákona predkladal návrhy v zmysle príslušných ustanovení o rokovacom poriadku. Pán predsedajúci, skončil som. Prosím, otvorte rozpravu.
Štefanec, Ivan, poslanec NR SR (2010-08-11):
Ďakujem, pán podpredseda. Pán poslanec Kažimír, z vášho defenzívneho vystúpenia bolo jasné, že neviete, ako sa vyhovoriť z toho, že ste chceli požičať Grékom 817 mil. eur z peňazí našich občanov. Myslím si len, že ste si mohli nájsť slušnejšiu a serióznejšiu výhovorku, než žiadať o správu, ktorá ešte neexistuje. Je to smiešne. Ďakujem.
Drucker, Tomáš, minister zdravotníctva SR (2017-11-29):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, tento návrh zákona o radiačnej ochrane, o zmene a doplnení niektorých zákonov sa predkladá z dôvodu transpozície dvoch smerníc rady Euratomu, ktorou sa ustanovujú základné bezpečnostné normy a ochrany pre nebezpečenstvá vznikajúce v dôsledku ionizujúceho žiarenia a ktorou sa ustanovujú požiadavky na ochranu zdravia obyvateľstva vzhľadom na rádioaktívne látky obsiahnuté vo vode určenej na ľudskú spotrebu. Tento návrh zákona upravuje nový prístup používania kontrol rôznych druhov zdrojov ionizujúceho žiarenia. Návrh zákona upravuje činnosti v praxi už zavedené a zároveň ustanovuje nové povinnosti. Upravuje aj podmienky na vykonávanie činnosti vedúce k ožiareniu, v plánovanej situácii ožiarenia, existujúcej situácii ožiarenia, v núdzovej situácii ožiarenia a tak ďalej. Návrh zákona ďalej upravuje aj činnosti zabezpečujúce ochranu zdravia obyvateľov pri kontrole a monitoringu pred nebezpečenstvami vznikajúcimi v dôsledku ionizujúceho žiarenia a zabezpečuje bezpečnosť obyvateľov štátu v radiačnej ochrane. Chcel by som k tomu podotknúť, že my sme sa dohodli aj v rámci uznesenia vlády, že v priebehu roku 2018 predložím úpravu k tomuto zákonu, týkajúcu sa zmeny kompetencií, zjednoteniu kompetencií Úradu jadrového dozoru a Úradu verejného zdravotníctva, a tak isto aj návrh finančnej udržateľnosti monitoringu. Sme skutočne asi jedna z posledných krajín, ktorá nemá zabezpečený dobre monitoring radiačnej ochrany. Tých emitentov radiačného žiarenia je oveľa viac, ako je to len jadrová elektráreň a naša Jadrová a vyraďovacia spoločnosť, ktorá spracováva odpad. Predovšetkým emitentmi tohto rádioaktívneho žiarenia alebo ionizujúceho žiarenia sú samotní poskytovatelia zdravotnej starostlivosti v rámci rádiodiagnostiky, či už ide o CT, MR a iné röntgenové zariadenia. Ďalšími emitentmi sú rôzne školské zariadenia, vysoké školy, ústavy, vedecké pracoviská, ktoré pracujú s rozumnými etalónmi žiarenia, ale je to aj, emitentom je samotná pôda radónu. Máme oblasti Slovenska so zvýšeným radiačným žiarením ionizujúcim tohto radónu. Viem, že Európska komisia pripravuje novú smernicu, ktorá sa bude týkať samotného žiarenia radónu. Takže toto je transpozícia smernice. Máme tu záväzok dobudovať radiačnú ochranu, ale vzhľadom na to, že sú tu kompetencie Úradu jadrového dozoru a Úradu verejného zdravotníctva, budeme ešte pripravovať zmenu, ktorá bude k nejakému zlúčeniu týchto kompetencií, a tak isto budeme aj hľadať spôsoby financovania takejto radiačnej ochrany. Ten, kto je emitentom tohto žiarenia, mal by sa podieľať s čiastkou nákladov na zabezpečenie ochrany. Ďakujem veľmi pekne. Vážené pani poslankyne, páni poslanci, tiež vás chcem poprosiť o podporu tohto predloženého návrhu zákona. Ďakujem.
Grendel, Gábor, podpredseda NR SR (2021-03-31):
Jedna faktická poznámka na vystúpenie pána poslanca Vetráka. Pán poslanec Suja, nech sa páči.
Jurinová, Erika, podpredsedníčka NR SR (2014-11-09):
Pán poslanec Petrák. To je procedurálny?
Kotleba, Marek, poslanec NR SR (2020-03-20):
Sľubujem. (Potlesk.)
Susko, Boris, poslanec NR SR (2023-01-24):
Ďakujem pekne, ďakujem pekne za slovo. Vážený pán poslanec Šeliga, zneužívate tú situáciu pri práve tejto novelizácii Ústavy Slovenskej republiky, kde je potrebné na to, aby bola prijatá, resp. aby sa mohlo skrátiť volebné obdobie, tak ako to požaduje aj pani prezidentka, aby sa schválila ústava, a teda snažíte sa takýmto pokútnym spôsobom bez akejkoľvek verejnej diskusie dostať do návrhu ústavy veci, ktoré, ktoré s tým nemajú nič spoločné. A hovorím, že zneužívate, to preto, pretože mali sme tu dlhé diskusie o súdnej mape. Prečo ste otázky neriešili pri diskusii a pri schvaľovaní súdnej mapy? Vtedy ste mali predložiť návrh zmeny ústavy a tieto veci zakomponovať a žiadať o súhlas 90 poslancov, nie teraz, keď sa tu rokuje o niečom inom. Je to úplne nesystémový krok, pretože sa zavádza len názov Špecializovaného trestného súdu do ústavy, ktorý v zásade nič nerieši. Argumenty, že prípadné zrušenie Špecializovaného trestného súdu by sa ohrozil boj proti najzávažnejšej trestnej činnosti proti korupcii, je absolútny nezmysel. Úlohou súdu je posúdiť, či prokurátor v konaní pred súdom uniesol dôkazné bremeno ohľadom otázky viny, nie bojovať proti kriminalite alebo proti najzávažnejšej trestnej činnosti, na to tu máme políciu. Čiže z toho hľadiska to nemá, nemá žiaden zmysel. A zakotvenie Úradu špeciálnej prokuratúry je takisto nesystémové, je to súčasť Generálnej prokuratúry, ktorá v ústave je zakotvená, a kompetencie, ktoré tam nastavujete, sú takisto síce len príkladmo vypočítané a takisto nesystémové, pretože zákon jasne hovorí, že kompetencie Úradu špeciálnej prokuratúry sú naviazané na kompetencie, resp. príslušnosť Špecializovaného trestného súdu, tak tu ide zase ústava do konfliktu s... (Prerušenie vystúpenia časomerom.)
Hrnčiar, Andrej, podpredseda NR SR (2017-03-29):
Pani poslankyňa, povedzte mi procedurálny návrh.
Paška, Jaroslav, poslanec NR SR (2019-06-19):
Ďakujem za slovo, pán predsedajúci. Vážený pán poslanec, len malá korekcia. Viete, slovenskí vojaci idú do pobaltských krajín na pozvanie týchto krajín. Nejdú tam na základe nejaké rozhodnutia, príkazu z NATO. Oni tam idú preto, že pobaltské krajiny požiadali o takúto asistenciu, o takúto podporu členské štáty Európskej únie. A keďže Slovenská republika je jedna z tých krajín, ktoré prisľúbili pomoc pobaltským krajinám, tak tam posielame našich vojakov, vysielame ich tam v podstate dočasne. Sú to rotácie, ktoré sú po šiestich mesiacoch, a teraz ak sa vrátime k tomu, že máte pocit, že to nebude, že to bude naveky, no nie je to naveky. Akonáhle občania Litvy, Lotyšska, pobaltských krajín rozhodnú o tom, že ich tam nechcú mať, tak tí naši vojaci budú musieť odísť a odídu dobrovoľne veľmi radi. My ich stiahneme veľmi radi. Takže pokiaľ budú mať občania krajín Lotyšska, Estónska a Litvy obavy o svoju existenciu, tak budú tam mať málo početné jednotky aj z Maďarska, aj z Poľska, aj zo Slovenska, možno aj z Česka a z ďalších krajín Európskej únie, ktorí im budú garantovať istú mieru ochrany istoty. Ale určite tam nebudú ani americké vojská v nejakom veľkom počte a som presvedčený, že akonáhle si oni dobudujú armádne sily, vlastné armádne sily, tak naše sa budú môcť stiahnuť a budú slúžiť v prospech Slovenskej republiky u nás doma. Ďakujem za pozornosť.
R. Madej, poslanec: (2008-10-23):
Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov, podáva Národnej rade v súlade s § 79 ods. 1 zákona o rokovacom poriadku túto spoločnú správu výborov. Národná rada Slovenskej republiky uznesením č. 1051 z 22. októbra 2008 pridelila vládny návrh zákona týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť tieto výbory: Výbor Národnej rady Slovenskej republiky pre financie, rozpočet a menu uznesením č. 401 z 22. októbra 2008, Ústavnoprávny výbor Národnej rady Slovenskej republiky uznesením č. 504 z 22. októbra 2008 a Výbor Národnej rady Slovenskej republiky pre sociálne veci a bývanie svojím uznesením č. 197 z 23. októbra 2008. Výbory Národnej rady Slovenskej republiky, ktoré návrh zákona prerokovali, prijali pozmeňujúci návrh, ktorý je uvedený v časti IV spoločnej správy. Gestorský výbor na základe stanoviska výborov k vládnemu návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a zákon č. 461/2003 Z. z. o sociálnom poistení vyjadrených v uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu v súlade s § 79 ods. 4 a 83 zákona o rokovacom poriadku Národnej rady Slovenskej republiky, odporúča Národnej rade Slovenskej republiky uvedený návrh zákona s pozmeňujúcim návrhom schváliť. Gestorský výbor určil spoločného spravodajcu Róberta Madeja na prerokovanie návrhu zákona v druhom a treťom čítaní v Národnej rade Slovenskej republiky a na informovanie Národnej rady Slovenskej republiky o výsledku rokovania výborov a odôvodnenie návrhu a stanoviska gestorského výboru. Gestorský výbor odporúča návrh uvedený v IV časti tejto spoločnej správy schváliť. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie pod č. 198 z 23. októbra 2008. Vážená pani predsedajúca, pani poslankyne a páni poslanci, ďakujem pekne. Prosím, otvorte rozpravu.
P. Hrušovský, predseda NR SR: (2005-09-27):
M. Demeterová, poslankyňa: Všetci sú ticho, pán predseda.
Danko, Andrej, podpredseda NR SR (2023-11-22):
Na vystúpenie pani poslankyne dve faktické. Pán poslanec Szalay.
Leščáková, Viera, poslankyňa NR SR (2021-06-22):
Ó, pardon... (Hovorené súbežne s predsedajúcim.)
Zmajkovičová, Renáta, podpredsedníčka NR SR (2014-04-02):
Pán poslanec Gál.
Novotný, Viliam, poslanec NR SR (2011-12-08):
Pán predseda, dajte, prosím, hlasovať o tom, že v zmysle rokovacieho poriadku Národná rada prerokuje predložený návrh zákona v druhom čítaní.
Blanár, Juraj, podpredseda NR SR (2022-06-24):
Ďakujem, pán poslanec Šíbl. Musím to ešte uviesť na pravú mieru, predsa len sa stalo, že už spravodajca vystúpil pred vami, bol to pán Zajačik, napriek tomu som nechal desať minút, aby ste prišli, lebo som cítil, že je všeobecný súhlas. (Reakcia z pléna.) Napriek tomu je ako spravodajca, takže vystúpi, lebo on mohol vystúpiť, nedá sa to takto rozlíšiť, ale nevadí. Myslím si, že je tu všeobecný súhlas, že pán... hlas pána Šíbla zaznel. Faktické poznámky – päť. Pán Mazurek ako prvý.
Sulík, Richard, predseda NR SR (2010-11-05):
Ďakujem. Otváram všeobecnú rozpravu. Do rozpravy som dostal písomné prihlášky od pána poslanca Maďariča za poslanecký klub Smer a od pána poslanca Zajaca. Pán Maďarič, nech sa páči, máte slovo.
Stohlová, Tamara, poslankyňa NR SR (2024-01-11):
Veď reagujem. Ja som predsa spomínala, že to, čo tu odznie... (Prerušenie vystúpenia predsedajúcim.)
Fecko, Martin, poslanec NR SR (2014-10-22):
Ďakujem pekne. Mňa, pán kolega, tiež zaujala na tom jedna taká technická vec, a síce že prečo prv to ponúkame na predaj, až potom štátnym rozpočtovým a štátnym príspevkovým organizáciám. To znamená, že dávate zadosť, že aj také môžu existovať, čo by to ako chceli, keď to uvádzate, pýtam sa, prečo nie prvým, až potom na ten predaj, až potom, až po obci a VÚC-ke. Čo sa týka výšky, samozrejme, tiež ako pán Fronc povedal, neviem, 90% zníženie majetku ceny, to ja neviem, to je skoro za korunu, za jedno euro, takže neviem, či je to až tak hospodárne, ale v prvom rade by som chcel ten apel dať na to, aby sme prv ponúkli tým, ktorí by o to mali záujem, až potom to odpredávať. Ďakujem pekne.
Mikuš, Jozef, poslanec NR SR (2012-09-27):
Ďakujem pekne. Chcel by som povedať, že ocenil som tú novelu zákonu v tom ďalšom, vo svojom vystúpení. Len chcem pripomenúť, že je to malá novela, pozitívna, ale malá, ktorá už bola pripravená za predchádzajúcej vlády. Skôr v tom DPH, alebo vo výbere daní všeobecne mi chýba napríklad aj to, akým spôsobom sa ide vláda uberať projektom spoločného výberu daní, odvodov a ciel. Predchádzajúca vláda pripravila, myslím si, dobrý projekt, keby nebola skončila tak skoro, tak pravdepodobne by ho bola zrealizovala v tomto roku. A to je tá reforma, ktorá môže vybrať a zefektívniť výber daní, a nielen zefektívniť, ale aj zjednodušiť pre podnikateľov. Zabíjame dve muchy jednou ranou, ale to je veľká reforma, s ktorou sa stotožnila predchádzajúca aj tá prvá Ficova vláda, ale, bohužiaľ, nespravila v tom nič. Toto bolo to, o čom som hovoril vo výbere daní, respektíve v tom, aby súčasná vláda bola viac ambiciózna v zmene a efektívnejšom výbere daní.
Hrnčiar, Andrej, podpredseda NR SR (2017-06-21):
Pán poslanec Baška.
Chmel, Rudolf, poslanec NR SR (2012-04-04):
Sľubujem. (Potlesk.)
Laurenčík, Milan, poslanec NR SR (2016-05-25):
Ďakujem za slovo. Pán poslanec Mihál, mám len ozaj veľmi krátku pripomienku k tvojmu príspevku. Spomínal si, že ten § 4 citovaného zákona bude komplikovať cudzím a zahraničným zamestnávateľom život. No táto byrokracia je, samozrejme, pre zahraničného zamestnávateľa prácou a túto prácu si určite nechá zaplatiť a v konečnom dôsledku to všetko zaplatí konečný príjemca tej služby, takže to znamená, že niekto na Slovensku, nejaká slovenská firma, a to z jednoduchého dôvodu, v podstate nič nie je zadarmo a všetko sa odrazí v cene tej poskytnutej služby. Ďakujem.
Kollár, Boris, predseda NR SR (2021-06-17):
Prezentujme sa a hlasujeme. (Ruch v sále.) (Hlasovanie.) Prítomných 117 hlasov, za 74, proti 8, zdržalo sa 31, nehlasovali 4. Konštatujem, že Národná rada tento návrh schválila.
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 134 poslancov, za 47, proti 18, zdržalo sa 69 poslancov. Návrh nebol schválený.
Grendel, Gábor, podpredseda NR SR (2021-10-19):
Pán poslanec Drdul.
Glváč, Martin, podpredseda NR SR (2017-03-24):
Ďakujem. S faktickou poznámkou jeden poslanec. Ukončujem možnosť prihlásenia sa. Pán poslanec Podmanický, nech sa páči.
Kiššová, Jana, poslankyňa NR SR (2015-12-01):
Ďakujem pekne za slovo. Vážená pani predsedajúca, vážené dámy, vážení páni, dovoľte aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre nezlučiteľnosť funkcií. Ako gestorský výbor navrhol ústavnoprávny výbor s tým, aby prerokovali návrh zákona výbory do 21. januára 2016 a gestorský výbor do 22. januára 2016. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehôt na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Kollár, Boris, predseda NR SR (2022-09-28):
Pán Ďurica, vy ste sa teraz prihlásili s tou faktickou áno? A vy máte reakciu na faktické. Dobre. Nech sa páči, máte, máte slovo.
Urban, Miroslav, poslanec NR SR (2022-06-24):
Ďakujem za slovo. Ja by som tvoju rozpravu doplnil pár faktami alebo argumentami ohľadom teda výskytu medveďa vôbec na svete. V roku 2019 vyšiel v časopise Nature štúdia, vedecká štúdia, ktorá poukazovala na množstvo medveďov vo svete. Prvenstvo drží Rumunsko, 131 medveďov, 11 mŕtvych, to je za rok 2000 až 2015. Je tam 6 000 medveďov, 66 medveďov na 1 000 km2. Druhé miesto zastáva Slovensko, 54 útokov za týchto 15 rokov, žiaden mŕtvy. Predpokladalo sa okolo 1 000 medveďov a hustota 77 medveďov na 1 000 km2. Len tak pre ilustráciu. V Turecku to bolo 54 atakov, v Aljaške 51, v Rusku 111 atakov. Tie štatistické údaje poukazujú na to, že na Slovensku máme skutočne najvyššiu koncentráciu medveďov, výskytu medveďa na plochu, na tých 1 000 km2. Bolo to rátané pri počte 1 000 medveďov. No v dnešnej dobe je tých medveďov možno 2- až 3-tisíc. Hovoríte, pán minister, že problém robia synantropné medvede, tie kontajnerové, ktoré stratili plachosť, ale z týchto štatistík vyplýva, že polovica útokov bola v podstate obranná reakcia medvedice s mláďatami. Čiže nestačí len problémové jedince likvidovať. Tu celá tá populácia je úplne premnožená a to je obrovský problém. Ako každý človek má dve uši a ústa, aby viacej... jedny ústa (povedané so smiechom), aby viacej počúval ako rozprával, tak som sa zapojil do debaty aj s aktivistami, ktorí mali dole transparent Nekŕmte medvede. A, bohužiaľ, zvaľovať všetko len na to, že kŕmime medvede, že to je najväčší problém, nemyslím si to vôbec. Ďakujem.
M. Číž, podpredseda NR SR: (2007-03-28):
Slovo má pán poslanec Dušan Jarjabek.
Nicholsonová, Lucia, poslankyňa NR SR (2015-06-25):
Ďakujem veľmi pekne. Vážený pán predseda, kolegyne, kolegovia, v rozprave nevystúpil žiaden pán poslanec, teda nepadol žiaden pozmeňujúci ani procedurálny návrh. Preto môžeme pristúpiť k hlasovaniu o pripomienkach zo spoločnej správy. Gestorský výbor navrhuje hlasovať spoločne o pripomienkach 1 až 24 s odporúčaním gestorského výboru schváliť.
Gašpar, Tibor, poslanec NR SR (2024-02-08):
Ďalej hlasujeme o bode 37 druhého pozmeňujúceho návrhu poslanca Galka.
P. Paška, predseda NR SR: (2009-10-27):
Otváram rozpravu. Pýtam sa, či sa chce niekto prihlásiť vzhľadom na to, že nemám písomnú prihlášku. Pán poslanec Miššík. Končím možnosť prihlásiť sa do rozpravy. Pán poslanec je 12.00 hodín. Môžeme dokončiť, kolegyne, kolegovia, vystúpenie? (Odpovede z pléna.) Nech sa páči, pán poslanec.
V. Veteška, podpredseda NR SR: (2006-03-15):
(Hlasovanie.) Prítomných je 133 poslancov, za 130, proti 0, zdržalo sa 0, nehlasovali 3. Konštatujem, že sme posunuli predmetný návrh zákona do druhého čítania v Národnej rade Slovenskej republiky. Teraz prosím termíny a výbory.
Heger, Eduard, poslanec NR SR (2017-12-13):
Ďakujem za slovo. Erika, ja sa ti chcem tiež poďakovať za predloženie tohto zákona, pretože tento zákon podľa mňa je takým symbolom na záver teda tejto schôdze a tvojho pôsobenia v Národnej rade. Je takým symbolom práve tej tvojej práce v Národnej rade. Ja teda za ten čas, čo som tu mohol byť, ale čo som ťa mohol vidieť aj z mimo parlamentu, keď som tu ešte nebol, tak musím povedať, že naozaj si robila poctivú a usilovnú prácu a si veľmi dobre zastupovala záujmy obyčajných ľudí, ľudí, ktorí ťa volili, a preto ti prajem veľa úspechov práve na tom ďalšom mieste, práve na mieste županky. Je úžasné, že máme konečne prvú ženu, ktorá bude županka. A verím, že práve to, čo si tu odovzdala, tu ostane a práve to, čo si tu nabrala, rôzne skúsenosti, si berieš so sebou. Takže verím, že práve ten kus Slovenska, ktorý bude pod tvojím patronátom ako županky, že tam prinesieš práve takú tú správnu prosperitu. A tak ako si hovorila, že sa postaráš o ten kraj, ako si to mala aj v kampani, tak to ti veľmi prajem. A ešte raz veľká vďaka za všetku tvoju prácu, ktorú si tu odviedla a že si nám tu nechala taký silný odkaz, tak budeme si určite na teba často spomínať. Nech sa ti dobre darí.
Novotný, Viliam, poslanec NR SR (2010-12-09):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Poliačik, Martin, poslanec NR SR (2014-07-10):
Ďakujem. Ja keď som túto situáciu zažíval v triede, že sa mi začali tie zadné lavice príliš baviť, a keď už som zistil, že takmer nikto nepočúva, tak som zvykol do výkladu povedať: „No a potom mali sex.“ A celá trieda potom urobila pohyb hlavou (Ukázanie pohybu hlavou.) s otázkou, že čo som povedal, o čom rozprávam. Ale nechcem to robiť popravde v parlamente, lebo si myslím... (Reakcia z pléna.) Áno. (Prerušenie vystúpenia predsedajúcim.)
B. Bugár, podpredseda NR SR: (2003-06-19):
Pán poslanec Jarjabek, máte slovo. Pripraví sa pán poslanec Hopta.
Goga, Ľudovít, poslanec NR SR (2016-11-22):
No, ako naši kolegovia pán Heger a pán Sopko veľmi správne poukázali na nové, veľmi nebezpečné formy hazardu, ktoré sa začínajú stále viac a viac u nás objavovať, mám na mysli online hry a online stávkovanie, kedy prichádza ku problému, okrem problému závislosti aj k úniku na dani, pretože častokrát sú stávky uzatvárané prevádzkovateľom na internete zo zahraničia, kedy kontrola je stále zložitejšia. To znamená, že máme nielen problém so závislosťou občanov, ale ani štát nemá príjem na dani z tohto hazardu, takže toto vidím ako v budúcnosti veľký problém, pretože tie nové online spoločnosti veľmi systematicky pôsobia na hráčov a vedia naozaj tú závislosť v nich prebudiť vo veľkej miere. Ďakujem.
Laššáková, Jana, podpredsedníčka NR SR (2013-05-23):
Pán poslanec Podmanický, nech sa páči.
Poliačik, Martin, poslanec NR SR (2017-03-28):
Ďakujem pekne. Pripomínam členom výboru pre nezlučiteľnosť funkcií, zasadanie dnes 12.30 hod. v obvyklej miestnosti. Ďakujem pekne.
Grendel, Gábor, podpredseda NR SR (2020-07-23):
Pán poslanec, chcete reagovať? Áno, nech sa páči.
Hrušovský, Pavol, podpredseda NR SR (2011-09-14):
Hlasujeme o návrhu s vyslovením súhlasu s medzinárodnou zmluvou. (Hlasovanie.) 133 prítomných, 130 za návrh, 3 nehlasovali. Národná rada vyslovila súhlas a schválila návrh uznesenia, ktorým sme medzinárodnú zmluvu ratifikovali. Teraz poprosím pána poslanca a predsedu výboru pre financie a rozpočet, aby Národnej rade predložil návrh uznesenia k prerokovávanej Správe o makroekonomickom vývoji a vývoji verejných financií za prvý polrok 2011 a predikcia vývoja do konca roka 2011 , ktorý prerokovávame ako tlač, ktorú prerokovávame ako tlač 465. Pán predseda, prosím o návrh.
Jurzyca, Eugen, poslanec NR SR (2018-06-19):
Ďakujem pekne. Ja nie som špecialista na prokuratúru, ale vídavam, že keď vznikne nejaký problém a niečo nefunguje, tak často sa povie, že vytvorme nový inštitút alebo vyčleňme veľa peňazí, zalejeme ten problém a ono sa to vyrieši, teda bez toho, aby sa presne špecifikovalo, aké sú príčiny toho problému a čo teda treba robiť na to, aby sa vyriešil. Čiže ak chceme mať lepší šport, tak nestačí vytvoriť ministerstvo športu, ale povedať napríklad, ako ho máme zle financovaný a tak ďalej a tak ďalej. No a tu sa chcem teda opýtať, môžem sa opýtať iba teba, Alino Baránik, ale možno aj iných, ak budú mať chuť aj po skončení tohto bodu mi povedať, že prečo nestačilo rozšíriť právomoci OLAF-u a dať tam teda tie právomoci, ktoré chýbajú, prečo musíme ísť touto cestou. Ďakujem pekne.
P. Hrušovský, predseda NR SR: (2004-09-09):
(Hlasovanie.) 136 prítomných, 59 za, 21 proti, 51 sa zdržalo, 5 nehlasovalo. Návrh sme neschválili. Teraz poprosím pána poslanca Hurbana, aby z poverenia výboru pre financie, rozpočet a menu uviedol návrhy hlasovaní k prerokúvanému návrhu skupiny poslancov na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja . Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja , tlač 823.) J. Hurban, poslanec: Ďakujem pekne. Vážený pán predseda, v rozprave neodzneli žiadne pozmeňujúce návrhy, ani doplňujúce, ani procedurálne. Odporúčam teda, aby sa Národná rada Slovenskej republiky uzniesla podľa § 73 od. 3 písm. c) rokovacieho poriadku na tom, že odporučí tento návrh prerokovať v druhom čítaní.
T. Lebocký, poslanec: (2008-06-19):
Ja neberiem ani tebe, pán kolega Frešo, ani pánovi poslancovi Miklošovi právo na svoj názor, samozrejme, neberiem ti ani tvoje právo spraviť z tohto problému nejaký politický problém. V každom prípade ale odporúčam, ak je naozaj taký veľký problém, aby si si uvedomil, aký je rozdiel medzi chodníkom, lesnou cestou, vyznačenou trasou alebo vôbec trasou ako-takou, aby si si pozrel slovenský významový slovník. Sú to úplne jednoznačné veci. A úplne na záver, skutočne, aby som nerozvíjal problematiku ešte viac, mi dovoľte, aby som zareagoval na to, čo si uviedol aj ty teraz vo svojom záverečnom vystúpení a čo pri predložení tohto návrhu na zmenu a doplnenie alebo na zmenu zákona o lesoch uviedol kolega Mikloš Ivan, teda tvoj kolega z aspektu navrhovateľstva alebo navrhovateľa. Spomenuli ste tam tlaky určitých lobistických skupín. Spomínate poľovníkov, spomínate lesníkov. Dovoľ mi, aby som na toto zareagoval tak, že ja aj jedných aj druhých považujem za veľmi poctivých ľudí, ktorí sa starajú o osud slovenskej prírody a starajú sa o zver a o celú, nielen teda faunu, ale aj o flóru. Títo ľudia vtedy, keď možno jeden z dvojice navrhovateľov chodí, resp. jazdí na bicykli po štátnej prírodnej rezervácii, mám teraz na mysli Stužicu, títo ľudia vtedy v revíroch kosia, pripravujú trávu, teda seno a pripravujú sa na zimnú sezónu, aby mohli zver prikrmovať. Títo ľudia vtedy, keď jeden z dvojice navrhovateľov sa možno lyžuje na Aljaške, títo ľudia vtedy v snehu po pás siahajúcom to seno rozvážajú, starajú sa o zver a z každej stránky zabezpečujú ochranu nielen zvierat, ale aj prírody ako-takej. Ak týchto ľudí máte oslovovať, resp. nejakým spôsobom označovať za lobistov, tak ja pri všetkej úcte sa k týmto lobistom naozaj hlásim. Ďakujem za pozornosť. (Potlesk.)
Kollár, Boris, predseda NR SR (2021-06-30):
Ďalšiu faktickú poznámku prednesie pán poslanec Suja, nech sa páči, máte slovo.
Grendel, Gábor, podpredseda NR SR (2022-02-02):
Jedna faktická poznámka na vaše vystúpenie, pán poslanec. Nech sa páči, pán poslanec Marek Šefčík.
Grendel, Gábor, podpredseda NR SR (2021-10-19):
Jedna faktická poznámka na vaše vystúpenie. Pán poslanec Patrick Linhart, nech sa páči.
Janiš, Stanislav, poslanec NR SR (2011-09-14):
Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 10, 12, 13, 14...
Osuský, Peter, poslanec NR SR (2015-02-10):
Ďakujem pekne, pani predsedajúca. No, je pozoruhodné a desivé zároveň, aká krátka je pamäť v tejto krajine. Samozrejme, ak tú krátkosť pamäti nespôsobuje, povedal by som, platené agentstvo tých, ktorí si neprajú, aby sme pamäť mali. Takú ukážku sme teraz počuli. Ale tá teória o tom, a o tom hovoril kolega Dzurinda, o pozoruhodnom súznení premiéra Fica a prezidenta Putina, mi absolútne pripomína to, keď prišiel v lete roku ´38 do Československa Mr. Runciman a hovoril nám, že nech sa dohodneme my v Československu, teda nech sa Československo dohodne s Konrádom Henleinom a splní jeho „federálne“ požiadavky. A to je presne to, čo sa dnes opakuje. Pretože Mr. Runciman vtedy hovoril, že inak nebudú schopní dostáť svojim spojeneckým záväzkom. No, my sme sa nedohodli, tak sa dohodli oni, v Mníchove, a potom sa dohodli vo Viedni o Viedenskej arbitráži a južnom Slovensku, pretože my sme sa neboli v stave dohodnúť s Konrádom Henleinom a s tými, ktorí chceli návrat územia Viedenskej arbitráže do lona Uhorska. Nedohodli sme sa. A to bola naša chyba. Oni nám to dali za úlohu, my sme to nesplnili. A my, ktorí sme týmto prešli, dokážeme o 70 rokov celkom pokojne odporúčať Ukrajincom, nech sa dohodnú. Nuž, ako hovorím: ak niečo vyzerá ako kačka, kváka ako kačka, chodí ako kačka a dostáva to hodnotné ruble za odmenu, tak je to piata kolóna. (Potlesk.)
P. Hrušovský, predseda NR SR: (2002-10-15):
Dovoľte mi, aby som na základe výsledkov tajnej voľby konštatoval, že za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva bol zvolený pán poslanec Milan Cagala a za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby bol zvolený pán poslanec Viliam Soboňa. Panie poslankyne, páni poslanci, pristúpime k ďalšiemu bodu programu, ktorým je voľba ďalších členov Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby . Návrh ste dostali ako tlač 19. Odporúčam, páni poslanci, aby sme zlúčili rozpravu a hlasovanie o voľbe ďalších členov osobitných kontrolných výborov, to znamená na kontrolu Slovenskej informačnej služby a Vojenského spravodajstva do jednej rozpravy a do jedného hlasovania za predpokladu, že bude všeobecný súhlas. Je s týmto návrhom všeobecný súhlas? (Súhlasná reakcia pléna.) Ďakujem. (Rokovanie aj o voľbe ďalších členov Osobitného kontrolného výboru Národnej rady Slovenskej republiky na kontrolu činnosti Vojenského spravodajstva – tlač 20.) Otváram rozpravu, páni poslanci, k návrhom, ktoré sú uvedené v tlači 19 a 20, kde jednotlivé poslanecké kluby navrhujú svojich zástupcov do osobitných kontrolných výborov. Do rozpravy sa ústne hlási pán poslanec Vavrík. Končím možnosť ďalších ústnych prihlášok. Nech sa páči, pán poslanec Vavrík. Nech sa páči z miesta určeného pre poslancov, ktorí sa prihlásili do rozpravy. R. Vavrík, poslanec: Vážený pán predseda, kolegyne, kolegovia, návrh pod tlačou 19 a 20 hovorí o voľbe ďalších členov osobitného kontrolného výboru v jednom prípade pre Slovenskú informačnú službu, v druhom prípade na kontrolu činnosti Vojenského spravodajstva. Som za to, že keď sme zvolili v oboch výboroch predsedov, či už pána kolegu Soboňu, alebo pána kolegu Cagalu, už ich nemáme čo voliť za členov výboru, preto by asi mohli z tých tlačí 19 a 20 byť predsedovia výborov, ktorí už boli zvolení, vypustení. Ďakujem.
Zmajkovičová, Renáta, podpredsedníčka NR SR (2014-10-31):
Pani poslankyňa Mezenská.
Hrnčiar, Andrej, podpredseda NR SR (2016-10-14):
Reakcia na faktickú pani poslankyňa Jurinová.
Kotleba, Marek, poslanec NR SR (2021-05-06):
Ďakujem za slovo. Naozaj si treba povedať, že rôzni špekulanti prišli k nehnuteľnostiam svojich vlastných susedov takýmto spôsobom, a keď si to zoberieme, že dnes, že to minimálne nájomné môže byť na úrovni 150 euro, a, samozrejme, to je bez energií, bez elektriky a tak ďalej, bez plynu. A mnohé z tých panelových bytov, ktoré boli postavené ešte za socializmu, prebehli nejakou obnovou alebo nejakým zatepľovaním, to nájomné sa, samozrejme, zvýšilo. A treba si povedať aj to, tí ľudia, ktorí majú tie byty, oni ich v skutočnosti nemajú, lebo banka má záložné právo, a tí, ktorí si pokúpili byty, neplatia iba nájom a energie, ale, samozrejme, platia aj hypotéku a takíto ľudia, ktorí v rámci opatrení vlády prišli o zamestnanie, sa dostanú do takého začarovaného kruhu a nevedia, či skôr majú platiť energie s nájomným, alebo majú platiť banke, a nevedia čo skôr. Ľudia, ktorí pracovali v gastro prevádzkach, ktorí boli tréneri a v všetkých profesiách, ktorých sa to dotklo, sú, bohužiaľ, v dnešnej situácii naozaj vo veľmi zlom aj psychickom stave, a ak by prišlo k exekúciám v tomto, v tomto čase, tak si treba naozaj povedať, že exekúcia je v tomto prípade iba oficiálna lúpežná akcia. Ďakujem.
Paška, Pavol, predseda NR SR (2012-12-12):
Pán poslanec Jasaň.
Paška, Pavol, predseda NR SR (2014-11-10):
Pán poslanec Mikloško.
Bublavý, Dušan, poslanec NR SR (2014-09-10):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre hospodárske záležitosti, Výboru Národnej rady pre verejnú správu a regionálny rozvoj a výboru pre pôdohospodárstvo a životné prostredie; ďalej aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Kotleba, Marian, poslanec NR SR (2020-05-20):
Ďakujem za slovo. Vážený pán podpredseda vlády, vy ste teraz vo svojom vystúpení načrtli ale ten úplne taký férový, optimálny prístup, ako by to podľa vás malo fungovať v tom, v tom dohodovacom procese s tými klientami, a pritom už aj na poslaneckom grémiu bolo jasne povedané, že určite sa nájdu nejaké percentá tých prevádzkovateľov, podnikateľov cestoviek, ktoré budú naťahovať tých ľudí. Čiže nám išlo iba o to, aby sme ten priestor proste znížili. Ale ja vašej argumentácii úplne rozumiem a myslím si, že je aj logická a je proste taká, že sa dá prijať. A aj preto som požiadal vo svojom vystúpení o to, aby sa v mojom pozmeňováku hlasovalo o každom bode samostatne. Ten jeden je z opatrnosti a ten druhý, chápem, že ak teda schválený nebude, tak že tie dôvody sú na to, aby sme to vedeli pochopiť, a preto na tej druhej podmienke až tak netrváme. A mňa mrzí len to, že možno toto, toto vysvetlenie úplne je také naozaj pochopiteľné a prijateľné, mohlo zaznieť v prvom čítaní, mohlo zaznieť v prvom čítaní a mohlo sa veľa vecí vysvetliť, mohlo sa veľa vecí, veľa vecí povedať. Čiže ja v podstate ďakujem, pán podpredseda vlády, za toto vaše vystúpenie tu v druhom čítaní a keď neprejde ten druhý pozmeňovací návrh, tak nebudeme z toho až takí nejakí nešťastní. Ďakujem pekne.